.td_uid_3_6139ef7be2c5a_rand.td-a-rec-img{text-align:left}.td_uid_3_6139ef7be2c5a_rand.td-a-rec-img img{margin:0 auto 0 0} Jim Paterson, il-Konsulent Marittimu Eżekuttiv ta' Mercy Ships, jgħid li ngħaqad ma' din l-organizzazzjoni għax ried jagħmel differenza b'ħajtu. L-organizzazzjoni reliġjuża tibgħat vapur sptar fl-ifqar pajjiżi sabiex tkun provduta mediċina lin-nies li ma jaffordjawhiex, li jgħoddu 5 biljun persuna madwar id-dinja. Mercy Ships inħolqot fl-1978, meta kellha l-ewwel vapur reġistrat f'Malta. Apparti mediċina, il-vapuri jipprovdu taħriġ lill-awtoritajiet tas-saħħa tal-pajjiżi li jżuru. Ilhom mill-1990 jiffukaw fuq l-Afrika tal-Punent. F'kummenti lil Newsbook.com.mt meta Mercy Ships żaret Malta ġimgħa ilu, Paterson qal li abbord il-vapuri jipprovdu ħafna servizzi. Il-vapur sptar għandu sitt kmamar fejn isiru l-operazzjonijiet, 200 sodda, laboratorju u kliniċi ġenerali tal-outpatients, kif ukoll kliniċi tal-għajnejn u tad-dentisti. L-uffiċċju ewlieni tal-organizzazzjoni jinsab f'Texas f'Dallas fl-Istati Uniti, fejn Paterson ilu bbażat hemm għal 25 sena. Paterson kien inġinier mal-flotta Brittanika, iżda meta sar Kristjan beda jirrifletti fuq is-sofferenza li jgħaddu minnha xi wħud, u staqsa lilu nnifsu kif jista' jagħmel differenza. Minn hemm issieħeb ma' Mercy Ships. #td_uid_2_6139ef7bdbce0 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/09/09111615/WhatsApp-Image-2021-09-09-at-10.47.01-80x60.jpeg) 0 0 no-repeat}#td_uid_2_6139ef7bdbce0 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/09/08184513/Mercy-Ships-80x60.jpg) 0 0 no-repeat} 1 minn 2 Mercy Ships F'din l-organizzazzjoni b'vapuri b'bandiera marittima Maltija ġieli kien hemm ukoll Maltin. Illum għandha uffiċċji f'16-il pajjiż differenti u voluntiera minn 54 pajjiż differenti, li jinkludu għalliema, professjonisti tal-informatika, koki, eċċ. Dawn kollha jagħmlu xogħolhom bla ħlas. Billi aktar minn 50% tal-popolazzjoni toqgħod qrib ix-xatt, il-vapuri huma l-aħjar mod kif jintlaħqu n-nies biex jingħataw l-għajnuna. Iċ-Chairman ta' Transport Malta Joe Bugeja u l-Kap Uffiċjal tar-Reġistru tal-Vapuri fi ħdan TM, Ivan Sammut, indirizzaw l-udjenza li attendiet għall-wasla ta' Mercy Ships f'Malta fit-2 ta' Settembru fl-Isla, u esprimew sodisfazzjon bil-kollaborazzjoni bejn l-awtoritajiet Maltin u Mercy Ships tul is-snin. L-awtoritajiet Maltin ma jżommux flus ta' reġistrazzjoni għal din l-organizzazzjoni. Il-vapur żar Malta wara li telaq miċ-Ċina fejn inbena f'Lulju li għadda. Għandu jasal Antwerp fil-Belġju fit-12 ta' Settembru, fejn isirulu xi aġġornamenti teknoloġiċi sa Frar tal-2022. Imbagħad se jkun miftuħ għall-pubbliku għal ġimagħtejn f'Rotterdam fl-Olanda, u eventwalment jitlaq biex joffri servizz fl-Afrika. Aqra wkoll 1 minn kull 4 itfal fl-UE huwa fir-riskju tal-faqar jew tal-esklużjoni soċjali- QEA Filmat: Miguela Xuereb Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_6139ef7be33a4_rand.td-a-rec-img{text-align:left}.td_uid_4_6139ef7be33a4_rand.td-a-rec-img img{margin:0 auto 0 0}